CELEX: 32015R1298
Language: sk
Date: 2015-07-28 00:00:00
Title: Nariadenie Komisie (EÚ) 2015/1298 z 28. júla 2015, ktorým sa menia prílohy II a VI k nariadeniu Európskeho parlamentu a Rady (ES) č. 1223/2009 o kozmetických výrobkoch (Text s významom pre EHP)

29.7.2015   
            
            
               SK
            
            
               Úradný vestník Európskej únie
            
            
               L 199/22
            
         NARIADENIE KOMISIE (EÚ) 2015/1298
   z 28. júla 2015,
   ktorým sa menia prílohy II a VI k nariadeniu Európskeho parlamentu a Rady (ES) č. 1223/2009 o kozmetických výrobkoch
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1223/2009 z 30. novembra 2009 o kozmetických výrobkoch (1), a najmä na jeho článok 31 ods. 1,
   po porade s Vedeckým výborom pre bezpečnosť spotrebiteľov,
   keďže:
   
               (1)
            
            
               Látka „3-Benzylidene Camphor“ sa v súčasnosti môže používať v kozmetických výrobkoch ako UV filter v najvyššej prípustnej koncentrácii 2,0 %. Uvádza sa pod referenčným číslom 19 v prílohe VI k nariadeniu (ES) č. 1223/2009.
            
         
               (2)
            
            
               Vedecký výbor pre bezpečnosť spotrebiteľov (SCCS) (2), dospel vo svojom stanovisku z 18. júna 2013 k záveru, že z dôvodu marže bezpečnosti, ktorá je pod hodnotou 100, sa použitie látky „3-Benzylidene Camphor“ ako UV filtra v kozmetických výrobkoch v koncentrácii do 2,0 % nepovažuje za bezpečné.
            
         
               (3)
            
            
               V snahe zaistiť bezpečnosť kozmetických výrobkov na ochranu pred slnečným žiarením pre ľudské zdravie je potrebné vyňať látku „3-Benzylidene Camphor“ zo zoznamu povolených UV filtrov uvedenom v prílohe VI k nariadeniu (ES) č. 1223/2009.
            
         
               (4)
            
            
               Vzhľadom na to, že látka „3-Benzylidene Camphor“ je známa nielen ako UV filter, ale aj ako UV absorbent, malo by sa jej používanie v kozmetických výrobkoch zakázať.
            
         
               (5)
            
            
               Prílohy II a VI k nariadeniu (ES) č. 1223/2009 by sa preto mali zodpovedajúcim spôsobom zmeniť.
            
         
               (6)
            
            
               Uplatňovanie vyššie uvedeného obmedzenia by sa malo oddialiť tak, aby sa zástupcom výrobného odvetvia umožnilo prijať potrebné zmeny v zložení výrobkov. Predovšetkým by sa podnikom malo po nadobudnutí účinnosti tohto nariadenia poskytnúť šesťmesačné obdobie na uvedenie vyhovujúcich výrobkov na trh a na stiahnutie nevyhovujúcich výrobkov z trhu.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre kozmetické výrobky,
            
         PRIJALA TOTO NARIADENIE:
   Článok 1
   Prílohy II a VI k nariadeniu (ES) č. 1223/2009 sa menia v súlade s prílohou k tomuto nariadeniu.
   Článok 2
   Od 18. februára 2016 sa môžu na trh Únie uvádzať a na tomto trhu sprístupňovať len tie kozmetické výrobky, ktoré spĺňajú požiadavky tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. júla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 342, 22.12.2009, s. 59.
   
      (2)  Rozhodnutie Komisie 2008/721/ES z 5. augusta 2008, ktorým sa stanovuje poradná štruktúra vedeckých výborov a expertov v oblasti bezpečnosti spotrebiteľov, verejného zdravia a životného prostredia a ruší rozhodnutie 2004/210/ES (Ú. v. EÚ L 241, 10.9.2008, s. 21).
   
      PRÍLOHA
      Nariadenie (ES) č. 1223/2009 sa mení takto:
      
                  1.
               
               
                  Do prílohy II sa dopĺňa tento zápis:
                  
                              Referenčné číslo
                           
                           
                              Chemický názov/INN
                           
                           
                              CAS číslo
                           
                           
                              EC číslo
                           
                        
                              „1379
                           
                           
                              3-Benzylidene Camphor
                           
                           
                              15087-24-8
                           
                           
                              239-139-9“
                           
                        
            
                  2.
               
               
                  Z prílohy VI sa vypúšťa položka s referenčným číslom 19.